บทบาทหลักของเม็ดเลือดแดงคืออะไร
ก. สูบฉีดเลือดเข้าหัวใจ
ข. กรองอากาศที่ไม่ดี
ค. ขับถ่ายของเสีย
ง. การขนส่งออกซิเจนไปเลี้ยงเนื้อเยื่อต่างๆในร่างกาย
ข้อที่ถูกต้องคือ ง.  เนื่องจาก บทบาทหลักของเม็ดเลือดแดงคือ การขนส่งออกซิเจนไปเลี้ยงเนื้อเยื่อต่างๆในร่างกาย โดยผ่านกลไกการทำงานของฮีโมโกลบิน Hb Hemoglobin ซึ่งเป็นสารโปรตีนที่ประกอบด้วยธาตุเหล็กที่สามารถจับโมเลกุลของออกซิเจนได้ การเกิดบาดแผลจนทำให้ร่างกายสูญเสียเลือดอย่างรวดเร็ว สามารถทำให้เนื้อเยื่อต่างๆตายลง การให้เลือดเป็นวิธีหนึ่งที่จะช่วยเพิ่มอัตราการรอดชีวิตของผู้ป่วยได้อย่างมีประสิทธิภาพ อย่างไรก็ตาม การถ่ายเลือดให้ผู้ป่วยอาจมีปัญหาบางประการและเป็นอุปสรรคต่อการช่วยเหลือผู้ป่วย เช่น มีข้อจำกัดในการขนส่งเลือดไปยังผู้ป่วย ประกอบกับอายุการเก็บรักษาเลือด มีระยะเวลาอันสั้น กรณีที่เลือดหมดคลัง หรือไม่สามารถหาเลือดที่ตรงกับหมู่เลือดของผู้ป่วยได้ เกิดความเสี่ยงจากการติดเชื้อโรค หรือได้รับพิษจากสารปนเปื้อนในเลือด ด้วยวัตถุประสงค์ที่ต้องการช่วยเหลือผู้ที่ขาดแคลนเลือดอย่างรวดเร็วทันเวลานักวิทยาศาสตร์ได้พยายามคิดค้นเภสัชภัณฑ์ต่างๆที่ใช้ทดแทนเลือดมนุษย์มาโดยตลอด การสังเคราะห์ ‘เลือดเทียม หรือจะเรียกว่า ‘สารทดแทนเลือดBlood substitutes ขึ้นมาเพื่อลดปัญหาการขาดแคลนเลือดอย่างเป็นรูปธรรมได้เกิดขึ้นแล้ว แต่ยังต้องรอการพิสูจน์ความปลอดภัยทางคลินิก เพื่อจะใช้กับผู้ป่วยในอนาคตอันใกล้ นวัตกรรมสารทดแทนเลือดในปัจจุบันมีอะไรบ้าง สารทดแทนเลือดที่นักวิทยาศาสตร์พยายามค้นคว้าสังเคราะห์ขึ้นมาทดแทนการใช้เลือดมีดังนี้ 1. สารประกอบประเภท Perfluorocarbons หรือย่อว่า PFCs สารนี้มีคุณสมบัติไม่ละลายน้ำ จึงทำให้ไม่สามารถเข้ากับเลือดของมนุษย์ได้ นักวิทยาศาสตร์ได้พัฒนาให้ PFCs เป็นสารประเภทอีมัลชั่นEmulsionsของเหลวสองชนิดที่ไม่ละลายเข้ากัน ส่งผลให้ PFCs สามารถกระจายในเลือดในลักษณะของโมเลกุลเล็กๆ คุณสมบัติอีกประการหนึ่งของ PFCs คือสามารถนำมาผสมกับ ยาปฏิชีวนะ วิตามิน สารอาหาร และเกลือแร่ และใช้เป็นตัวกลางนำส่งสารดังกล่าวไปยังเนื้อเยื่อส่วนต่างๆของร่างกายได้เป็นอย่างดี นักวิทยาศาสตร์จึงเกิดแนวคิดที่จะใช้ PFCs นำเอาออกซิเจนไปเลี้ยงเนื้อเยื่อส่วนต่างๆแทนเลือด
อายุรศาสตร์ (อายุรศาสตร์) - Internal Medicine